stanford-oval/wikipedia huggingface dataset:
Nicolás Salmerón

| Nicolás Salmerón |
| --- | --- |
 Nicolás Salmerón, Federico de Madrazon maalaama muotokuva vuodelta 1873.
Espanjan valtionpäämies
 18. heinäkuuta – 7. syyskuuta 1873  
Edeltäjä:  Francisco Pi y Margall
Seuraaja:  Emilio Castelar
Henkilötiedot
Syntynyt: 10. huhtikuuta 1838 Alhama de Almería, Espanja
Kuollut: 21. syyskuuta 1908 (70 vuotta) Pau, Ranska
Puoliso:  Catalina García Pérez
Tiedot
Puolue:  Demokraattinen puolue Edistyspuolue Tasavaltalainen edistyspuolue Tasavaltalainen unioni Katalonialainen solidaarisuus
 Nimikirjoitus
Nicolás Salmerón y Alonso (10. huhtikuuta 1838 Alhama de Almería – 21. syyskuuta 1908 Pau, Ranska) oli espanjalainen poliitikko, joka toimi Espanjan ensimmäisen tasavallan kolmantena valtionpäämiehenä vajaan kahden kuukauden ajan vuonna 1873.
Salmerón oli alkujaan filosofian ja kirjallisuuden professori Madridin yliopistossa. Hän puolusti julkaisuissaan demokraattisia aatteita ja kuului vuodesta 1865 pienen tasavaltalaispuolueen johtoon. Poliittinen ura aukeni hänelle vuoden 1868 syyskuun vallankumouksen myötä. Vuonna 1871 hänet valittiin parlamenttiin eli cortesiin, jossa hän tuli tunnetuksi yhtenä tasavaltalaisten näkyvimmistä edustajista. Kun ensimmäisen tasavalta perustettiin helmikuussa 1873, Salmerónista tuli Estanislao Figuerasin hallituksen oikeusministeri. Hän tuli itse hallituksen johtoon ja valtionpäämieheksi Francisco Pi y Margallin erottua 18. heinäkuuta. Salmerón kuitenkin erosi protestiksi jo 8. syyskuuta, kun cortes oli hyväksynyt karlistien kapinan ja maakuntien separatismin tukahduttamiseen tarkoitetut sota-artiklat, joihin sisältyi muun muassa kuolemanrangaistuksen käyttöönotto. Hän toimi sen jälkeen cortesin puhemiehenä, mutta vetäytyi politiikasta tasavallan kukistuttua vuonna 1874.
Bourbonien palattua valtaan Espanjassa vuonna 1875 Salmerón joutui luopumaan myös professuuristaan ja pakenemaan maasta. Práxedes Mateo Sagastan hallitus armahti hänet vuonna 1881, ja hän palasi Espanjaan. Vuodesta 1886 Salmerón oli uudelleen edustajana cortesissa, jossa hän pyrki yhdistämään hajanaiset tasavaltalaisryhmät. Hänet tunnustettiin Espanjan tasavaltalaisten johtajaksi Manuel Ruiz Zorrillan kuoltua.
Aiheesta muualla

Kuvia tai muita tiedostoja aiheesta Nicolás Salmerón Wikimedia Commonsissa
Nicolás Pascual de la Parte

| Nicolás Pascual de la Parte |
| --- | --- |

Euroopan parlamentin jäsen
 16.7.2024–  
Ryhmä:  EPP-ryhmä
Henkilötiedot
Syntynyt: 21. huhtikuuta 1959 (ikä 65) Murcia, Espanja
Kansalaisuus:  espanjalainen
Tiedot
Puolue:  Kansanpuolue
Nicolás Pascual de la Parte (s. 21. huhtikuuta 1959 Murcia, Espanja) on espanjalainen poliitikko. Pascual de la Parte edustaa kansanpuoluetta. Pascual de la Parte on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.
Aiheesta muualla

Kuvia tai muita tiedostoja aiheesta Nicolás Pascual de la Parte Wikimedia Commonsissa
Nicolás Pascual de la Parte Euroopan parlamentin jäsenet. Euroopan parlamentti.
NHL-kausi 2019–2020

| NHL-kausi 2019–2020 |
| --- | --- |
Järjestyksessä oleva kausi:  102.
Joukkueiden määrä:  31
Sarja alkoi:  2. lokakuuta 2019
Sarja päättyi:  28. syyskuuta 2020
Runkosarjan voittaja:  Boston Bruins
Mestari:  Tampa Bay Lightning
Pistepörssin voittaja:  Leon Draisaitl (Edmonton)
Runkosarjan arvokkain pelaaja:  Leon Draisaitl (Edmonton)
Pudotuspelien pistepörssin voittaja:  Nikita Kutšerov (Tampa Bay)
Pudotuspelien arvokkain pelaaja:  Victor Hedman (Tampa Bay)
  ← 2018–2019 :  2020–2021 → 
NHL-kausi 2019–2020 oli National Hockey Leaguen 102. kausi. Sen aikana jokaisen 31 joukkueen piti pelata runkosarjassa 82 ottelua. Runkosarja alkoi keskiviikkona 2. lokakuuta 2019 ja sen oli tarkoitus päättyä lauantaina 4. huhtikuuta 2020. NHL kuitenkin ilmoitti 12. maaliskuuta keskeyttäneensä kauden toistaiseksi koronaviruspandemian vuoksi. Kautta jatkettiin myöhemmin Toronton ja Edmontonin eristetyissä "kuplaolosuhteissa" pelatuilla 24 joukkueen pudotuspeleillä, jotka alkoivat 1. elokuuta. Pudotuspelit pelattiin kokonaan ilman yleisöä koronavirustilanteen vuoksi.
Kaudella 2019–2020 NHL:n palkkakatto oli 81,5 miljoonaa dollaria eli kaksi miljoonaa dollaria enemmän kuin edellisellä kaudella.
Calgary Flames ja Winnipeg Jets pelasivat 26. lokakuuta 2019 ulkoilmaottelun Mosaic Stadiumilla Reginassa, Saskatchewanissa, ja vuoden 2020 ensimmäisenä päivänä Nashville Predators kohtasi Dallas Starsin Cotton Bowl -stadionilla Dallasissa. Myös Colorado Springsissa sijaitsevalla Yhdysvaltain ilmavoimien akatemian Falcon Stadiumilla järjestettiin NHL:n ulkoilmaottelu 15. helmikuuta 2020, jossa Colorado Avalanche kohtasi Los Angeles Kingsin.
Joitakin runkosarjan otteluita pelattiin Euroopassa. Ensimmäinen niistä oli Philadelphia Flyersin ja Chicago Blackhawksin kauden avausottelu, joka käytiin Prahassa sijaitsevalla O2 Arenalla 4. lokakuuta 2019. Tampa Bay Lightning ja Buffalo Sabres puolestaan kohtasivat toisensa Ericsson Globessa Tukholmassa 8. ja 9. marraskuuta 2019.
Tähdistöotteluviikonloppu järjestettiin 23.–26. tammikuuta 2020 Enterprise Centerissä St. Louisissa.
New Ron diskografia

| 0 | 1 | 2 |
| --- | --- | --- |
 New Ro esiintymässä 7. syyskuuta 2011 Svenska talande klubbenilla Kulttuuritehdas Korjaamolla.
Julkaisut
| ↙Studioalbumit | 1 |  |
| ↙EP:t | 2 |  |
| ↙Singlet | 7 |  |
Tämä artikkeli on suomenruotsalais-brittiläisen laulaja-lauluntekijä New Ron diskografiasta. New Ro eli Ronja Stanley julkaisi musiikkia ensin Ronya-nimellä, mutta vuodesta 2018 lähtien julkaisut on tehty New Ro -taiteilijanimellä. New Ron esikoisalbumi Late Bloomer julkaistiin helmikuussa 2021.
Studioalbumit

| Nimi | Julkaisutiedot |
| --- | --- |
Late Bloomer:  Julkaistu: 5. helmikuuta 2021  Formaatti: LP / digitaalinen  Levy-yhtiö: Solina Records
EP:t

| Nimi | Julkaisutiedot |
| --- | --- |
Kosmos:  Julkaistu: 14. helmikuuta 2020  Formaatti: digitaalinen  Levy-yhtiö: Art Dealer Recordings
i o u:  Julkaistu: 12. kesäkuuta 2020  Formaatti: digitaalinen  Levy-yhtiö: Solina Records
Singlet

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”I Cum” | 2018 | — | — |  |
| ”Myself” | 2019 | — | — |  |
| ”Lucifer” | 2019 | — | — |  |
| ”Guns” | 2019 | — | — |  |
| ”Sleep” | 2019 | — | — |  |
| ”Oh Hey Yeah Yeah” | 2020 | — | — | Late Bloomer |
| ”Cropcircles” | 2020 | — | — | Late Bloomer |
Musiikkivideot

I Cum (ohj. Kiia Beilinson, Eva-Liisa Orupõld & Ronja Stanley)
Cropcircles (ohj. Ronja Stanley)
Scourge (Transformers)

| Scourge |
| --- | --- |
Ensiesiintyminen:  The Transformers: The Movie (1986)
Henkilötiedot
Koko nimi:  Scourge
Asema:  jäljittäjä
Ryhmäsidokset:  Decepticonit, Sweepit, Targetmasterit, Terrorconit
Sukupuoli:  Mies
Muuntautumismuodot:  Ilmatyynyalus Kulkusirkka Western Star 4964EX Siivetön lohikäärme
Scourge on fiktiivinen Decepticon Transformers-universumissa.
The Transformers > Elokuva

Scourge esiintyy ensimmäisen kerran vuoden 1986 elokuvassa The Transformers: The Movie. Planeetojen syöjä, Unicron, rakentaa avaruuteen Astrotrainin kyydistä heitettyjen ja hylättyjen Decepticonien osista Galvatronin ja Cyclonusin ohella Scourgen sekä Sweepit, jotka ovat ulkomuodoltaan identtiset hänen kanssaan.
Scourge ja Sweepit muuntautuvat ilmatyynyaluksiksi.
The Transformers > Animaatiosarja

Scourge ei ollut älykkäimpiä tai kykenevimpiä Decepticoneja, mutta hän ja Sweepit saivat vastuulleen suurimman osan Galvatronin antamista tehtävistä.
Sarjan neljännellä kaudella hänestä tuli yksi Decepticonien Targetmastereista.
Beast Wars

Scourge ei esiintynyt Beast Wars: Transformers -animaatiosarjassa, mutta hänestä oli tehty kulkusirkaksi muuntautuva lelu.
Robots in Disguise

Animaatiosarjassa Transformers: Robots in Disguise kun Predaconien johtaja, Megatron, löysi Fortress Maximuksen, hän löysi protoformeissa olevat Autobotit ja käänsi nämä palvelijoikseen, jotka nimesi Decepticoneiksi. Yksi näistä oli ulkonäöltään kuin Autobottien johtaja, Optimus Prime, mutta mustan värinen ja hänestä tuli Decepticon-ryhmän johtaja.
Transformers: Cybertron

Animaatiosarjassa Transformers: Cybertron Scourge oli siivettömäksi lohikäärmeeksi muuntautuva Viidakkoplaneetan johtaja. Scourgen opettaja oli rauhantahtoinen Backstop. Mutta Scourge itse oli kova taistelija, joka halusi murskata jokaisen, joka häntä vastusti.
Scourge piti myös hallussaan Viidakkoplaneetan cyberplaneetta-avainta. Hän ei suostunut luopumaan siitä, ellei joku onnistuisi voittamaan häntä. Jonkin aikaa sen jälkeen, kun luovutti cyberplaneetta-avaimen Autoboteille hävittyään Optimus Primelle, hän liittyi Decepticoneihin ja oli yksi heidän vahvimmista jäsenistään. Myöhemmin hän liittyi muiden Viidakkoplaneetan asukkaiden kanssa Autobottien rinnalle taisteluun Galvatronia vastaan.
Elokuvasarja

Scourge esiintyy elokuvassa Transformers: Rise of the Beasts Unicronia palvelevien Terrorconien johtajana, joka muuntautuu Peterbilt 359 -rekka-autoksi, ja ottaa jokaiselta surmaamaltaan Autobotilta, Maximalilta tai Predaconilta näiden tunnuksen palkinnoksi. Elokuvan alussa hän ja Predaconien Scorponok-yksiköt hyökkäsivät Viidakkoplaneetalle, jossa Maximalit asustivat, saadakseen haltuunsa Transwarp-avaimen, jolla Unicron voisi hetkessä päästä minnepäin maailmankaikkeutta tahansa. Sourcge surmasi Maximalien johtajan, Apelinqin, mutta Maximalien uudeksi johtajaksi nimitetty Optimus Primal sekä Airazor, Rhinox ja Cheetor pakenivat avaimen kanssa Maahan. Vuonna 1994, Scourge saapui Sweep-apureittensa, Freezerin ja Novakanen, sekä kahden muun Terrorconin, Battletrapin ja Nightbirdin, kanssa Maahan etsimään Transwarp-avainta, Noah Díazin, Elena Wallacen, Autobottien ja Maximalien yrittäessä estää häntä. Scourge onnistuu saamaan avaimen molemmat puolikkaat, mutta saa lopulta surmansa taistelussa Optimus Primea vastaan, joka tuhoaa Transwarp-avaimen.
Scourgen ääninäyttelijä elokuvassa on Peter Dinklage.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1986–1987 | Stan Jones | The Transformers | The Transformers: The Movie |
| 2001 | Barry Stigler | Transformers: Robots in Disguise |  |
| 2005–2006 | Trevor Devall | Transformers: Cybertron |  |
| 2023 | Peter Dinklage |  | Transformers: Rise of the Beasts |
Aiheesta muualla

Lisätietoa Scourgesta TFWIKI.Netissä, Transformers-aiheisesta wikiassa
Transformers
Neuthrone

| Neuthrone Crionics |
| --- | --- | --- |

Studioalbumin tiedot
 Julkaistu: 16. heinäkuuta 2007
 Tyylilaji: black metal, death metal
 Kesto: 42.20
 Levy-yhtiö:  Mystic Production  Candlelight Records
Crionicsin muut julkaisut
| Armageddon’s Evolution 2004 | Neuthrone 2007 | N.O.I.R. 2010 |
Neuthrone on Crionicsin kolmas studioalbumi, joka julkaistiin 16. heinäkuuta 2007.
Kappaleesta ”Humanmeat Cargo” kuvattiin musiikkivideo.
Kappaleet

New Pantheon – 3.36
Arrival 2033 – 3.10
Neu.Throne.Aeon – 4.30
Superiors – 4.06
Hell Earth – 2.57
Humanmeat Cargo – 3.39
Outer Empire – 4.58
Frozen Hope – 5.40
When the Sun Goes Out... – 4.52
Black Warriors – 4.52 (Bonuskappale)
Kokoonpano

Waran – laulu, kitara
Yanuary – bassokitara
Darkside – rummut
Vac-V – kosketinsoitin
Arvostelut

Desibeli.net:
Metal Injection:
The Metal Observer:
Rockmetal.pl:
Aiheesta muualla

Neuthrone Discogsissa. (englanniksi)
Albumi Neuthrone Encyclopaedia Metallum -sivustolla (englanniksi)
Nikita Mihalkov

Nikita Mihalkov vuonna 2013.
Nikita Mihalkov (ven. Ники́та Серге́евич Михалко́в, s. 21. lokakuuta 1945 Moskova) on venäläinen elokuvaohjaaja ja näyttelijä. Hän on tehnyt klassikkofilmatisointeja, kuten Anton Tšehovin tekstiin perustuvan elokuvan Keskeneräinen sävelmä mekaaniselle pianolle (1977). Mihalkov on työskennellyt myös kansainvälisesti: elokuva Mustat silmät (1987) tehtiin Italiassa.
Muita Mihalkovin tunnettuja elokuvia ovat Auringon polttama (1994) ja sen jatko-osa Auringon polttama 2 (2011).
Elokuvaohjaaja Andrei Kontšalovski on Nikita Mihalkovin veli. Heidän isänsä oli lastenkirjailija ja muusikko Sergei Mihalkov.
Mihalkov on tehnyt useita kokeellisia elokuvia ja onnistunut niissä. Esimerkiksi Keskeneräinen sävelmä mekaaniselle pianolle tehtiin yhdistelemällä Tšehovin klassista tekstiä nykyaikaiseen tragiikkaa ja huumoria, keveyttä ja syvällisyyttä sisältävään rakennekerrokseen. Mihalkov onkin todennut, että hän haluaa elokuvatuotannossaan ottaa riskejä, kokeilla uutta ja unohtaa, mikä on aikaisemmin saanut aikaan.
Aiheesta muualla

Kuvia tai muita tiedostoja aiheesta Nikita Mihalkov Wikimedia Commonsissa
Makkonen, Velipekka: ”Venäläisyyden juurilla – Nikita Mihalkov”, Studio 13, Elokuvan vuosikirja 1983, s. 82–106.  Suomen elokuvasäätiö, 1983.  ISBN 951-9349-32-4.
Nourredine Kourichi

| 0 | 1 | 2 |
| --- | --- | --- |

Henkilötiedot
Syntymäaika: 12. huhtikuuta 1954 (ikä 70)
Syntymäpaikka: Ostricourt, Ranska
Pelipaikka: puolustaja
Pituus: 192 senttimetriä
Seura
Seura:  Algeria
Tehtävä: apuvalmentaja
Junioriseurat
1964–1971 1971–1973:  AS Poissy  Les Mureaux
Seurat
| Vuodet | Seura | O (M) |
| 1974–1976 1976–1981 1981–1982 1982–1986 1986–1987 1988–1989 |  Mantois  Valenciennes  Bordeaux  Lille  Martigny  AC Bayeux |  109 (11) 22 (1) 94 (4) |
Maajoukkue
| 1980–1986 |  Algeria | 30 (2) |
Valmennusura
 2006–2008 2011–:  Paris FC (reservij.)  Mantois  Algeria (apuv.)
 Seurajoukkueuran tilastot kattavat vain kansalliset sarjat.
Nourredine Kourichi (arab. نور الدين قريشي‎, s. 12. huhtikuuta 1954 Ostricourt, Ranska) on ranskalais-algerialainen valmentaja ja entinen jalkapalloilija, pelipaikaltaan puolustaja.
Kourichi kuului Algerian maajoukkueeseen vuosien 1982 ja 1986 MM-kisoissa.
Neitivirtafolk

Neitivirtafolk järjestettiin Valtimon Karhunpäässä Laitalan Lomien pihapiirissä yksipäiväisenä tapahtumana heinäkuussa. Neitivirtafolk oli päihteetön tapahtuma; alueella ei ollut anniskeluoikeuksia.
Tapahtuman järjesti Valtimon musiikkiyhdistyksen folkjaosto. Ensimmäisen kerran se järjestettiin 2006. Viimeisin kerta, kun tapahtuma järjestettiin, oli heinäkuussa 2011.
Mutahierakka

| Mutahierakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Tatarkasvit Polygonaceae
Suku::  Hierakat Rumex
Laji::  maritimus
Kaksiosainen nimi
 Rumex palustris  Sm. 
Katso myös
   Mutahierakka Wikispeciesissä   Mutahierakka Commonsissa 
Infobox OKNimi-testi OKIUCN-testi OK: 
Mutahierakka (Rumex palustris) on tatarkasvien (Polygonaceae) heimoon, hierakoiden (Rumex) sukuun kuuluva kasvilaji. Mutahierakka muistuttaa ulkonäöltään jonkin verran keltahierakkaa (Rumex maritimus), mutta lajit ovat erotettavissa toisistaan muun muassa kukinnon sekä lehtien ulkonäön perusteella.
Mutahierakka on yksi- tai kaksivuotinen ruohovartinen kasvilaji, joka voi kasvaa noin metrin korkuiseksi. Mutahierakan varret ovat monihaaraisia ja kasvutavaltaan pystyjä. Hedelmäasteella koko kasvi tulee väritykseltään kellanvihreäksi tai -ruskeaksi. Lehdet ovat noin 10 cm pitkiä, noin 3 cm leveitä ja muodoltaan suikeita. Mutahierakan kukintona on lehtihangoista lähtevistä tähkämäisistä viuhkoista muodostuva kokonaisuus. Mutahierakka kukkii heinä–elokuussa. Mutahierakan heteiden ponnet ovat noin 1 mm pitkiä. Hedelmänä on kolmikulmainen, noin 2 mm pitkä pähkylä.
Mutahierakka kasvaa ojissa ja järvissä sekä ajoittain tulvivilla savimailla. Mutahierakkaa tavataan lähes koko Euroopassa, eniten Keski- ja Kaakkois-Euroopassa Ranskasta Puolaan ja Balkanille ulottuvalla alueella. Suomessa mutahierakkaa ei kasva luonnonvaraisena, joskin lajista on pari yksittäistä havaintoa. Suomea lähinnä mutahierakkaa tavataan Ruotsin eteläosissa Skånessa ja Tanskassa.
Nicolas de Grigny

Nicolas de Grigny (1672 – 30. marraskuuta 1703) oli ranskalainen urkuri ja urkumusiikin säveltäjä. Hänen tuotantonsa oli kontrapunktaalisesti ajalle tyypillistä monimutkaisempaa.
Grigny syntyi Reimsissä musikaaliseen sukuun. Hänet kastettiin 8. syyskuuta 1672. Hän opiskeli Nicolas Lebèguen johdolla ja pääsi vuonna 1693 urkuriksi Saint-Denis'hin. Grigny oli vuodesta 1695 naimisissa ja hänellä oli seitsemän lasta.
Grigny palasi vuonna 1696 Reimsiin, jossa hän vuotta myöhemmin sai urkurin toimen Reimsin Notre-Damen katedraalissa. Hän toimi virassaan, kunnes kuoli 31-vuotiaana.
Grignyltä säilyi laaja valikoima urkuteoksia.
Aiheesta muualla

Nicolas de Grigny International Music Score Library Project (englanniksi)
Vapaasti käytettävissä olevia de Grignyn partituureja Mutopia Project
Nirsoilu

Nirsoilu tarkoittaa vaativuutta, valikoivuutta ja tarkkuutta jonkin asian suhteen. Nirsoilulla viitataan erityisesti valikoivuuteen ruoan suhteen ilman ruoka-aineallergioita tai muita yliherkkyyksiä.
Vanhempi voi vähentää lapsen ruokanirsoilua esimerkiksi kannustamalla lasta syömään itse yhdessä muun perheen kanssa, tarjoamalla lapselle useita eri ruoka-aineita pieninä annoksina sekä näyttämällä esimerkkiä lapselle. Lapselle voi esitellä uusia ruoka-aineita yhdessä vanhojen suosikkien kanssa esimerkiksi lisäämällä lapsen suosikkimurojen joukkoon maidon sijasta jogurttia. Usein myös päiväkodin aloitus voi lisätä ruokahalua, kun lapsi alkaa ottaa mallia ikätovereistaan. Lapsen pitää maistaa ruokaa keskimäärin noin 15 kertaa ennen kuin hän alkaa pitää siitä.
Esimerkiksi autismin kirjon henkilöillä nirsoilu ja muut ruokailuun liittyvät haasteet ovat tyypillisiä. Pahimmillaan henkilö saattaa suostua syömään vain yhtä tai kahta ruokaa. Eräässä vuosina 2007-2008 tehdyssä tutkimuksessa kysyttiin sekä autismin kirjon lasten että neurotyypillisten lasten vanhemmilta syitä, joiden vuoksi lapsi kieltäytyi ruuasta. Lapset olivat iältään 3–11-vuotiaita. Autismin kirjon lapset torjuivat ruokia neurotyypillisiä selvästi yleisemmin ruoan koostumuksen, maun, hajun, sekoitusten, merkin ja muodon takia. Yleisin syy ruuan torjumiseen niin autismin kirjon lapsilla kuin neurotyypillisillä lapsilla oli ruoan koostumus (77,4% vs 36,2%). Autismin kirjon henkilöillä on myös paljon aistipoikkeuksia, mikä on usein yhteydessä syömisongelmiin.
Aiheesta muualla

Terve.fi – Nirsoileeko lapsesi ruoan kanssa - lue vinkit
Neuvokas perhe – 10 vinkkiä nirsoiluun ja valikoivaan syömiseen (Arkistoitu – Internet Archive)
Nienke Hommes

| Mitalit> Maa:   Alankomaat.Naisten soutu. Olympialaiset  | Mitalit> Maa:   Alankomaat.Naisten soutu. Olympialaiset  | Mitalit> Maa:   Alankomaat.Naisten soutu. Olympialaiset  | Maa:   Alankomaat> Naisten soutu. |
| --- | --- | --- | --- |
|  Pronssia | Ateena 2004 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Pronssia | Gifu 2005 | kahdeksikko |  |
Nienke Hommes (s. 20. helmikuuta 1977) on alankomaalainen soutaja. Hän saavutti kahdeksikossa olympiapronssia Ateenassa 2004. Maailmanmestaruuskilpailuissa hän saavutti kahdeksikossa pronssia Gifussa 2005. Vuosien 2002 ja 2003 MM-kilpailuissa hän osallistui pariaironeloseen mutta ei yltänyt A-finaaliin.
Nienke Kingma

| Mitalit | Mitalit | Mitalit |  |
| --- | --- | --- | --- |
|  Nienke Kingma |  Nienke Kingma |  Nienke Kingma |  |
Maa:   Alankomaat
Naisten soutu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | kahdeksikko |  |
|  Pronssia | Lontoo 2012 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Poznań 2009 | nelonen i.p. |  |
|  Kultaa | Karapiro 2010 | nelonen i.p. |  |
|  Pronssia | Poznań 2009 | kahdeksikko |  |
| EM-kilpailut  | EM-kilpailut  | EM-kilpailut  |  |
|  Hopeaa | Montemor-o-Velho 2010 | kahdeksikko |  |
Nienke Kingma (s. 12. helmikuuta 1982) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Lontoossa 2012. Hän voitti maailmanmestaruuden perämiehettömässä nelosessa Poznańissa 2009 ja Karapirossa 2010. Kahdeksikossa hän on saavuttanut MM-pronssia ja EM-hopeaa.
Nirmala Sitharaman

| Nirmala Sitharaman |
| --- | --- |
 Nirmala Sitharaman vuonna 2017.
Henkilötiedot
Syntynyt: 18. elokuuta 1959 (ikä 65) Madurai, Tamil Nadu, Intia
Kansalaisuus:  intialainen
Poliitikko
Puolue:  Intian kansanpuolue
Nirmala Sitharaman (s. 18. elokuuta 1959 Madurai, Tamil Nadu, Intia) on intialainen poliitikko. Hän toimi Intian puolustusministerinä 2017–2019. Vuonna 2019 hänestä tuli talousministeri.
Opiskelu ja ura

Sitharaman opiskeli Jawaharlal Nehrun yliopistossa. Hän oli töissä PricewaterhouseCoopersilla  ja BBC World Servicessä.
Sitharaman liittyi Intian kansanpuolueeseen (BJP) vuonna 2006. Sittemmin hän toimi sen puhemiehenä. Hän pääsi Intian parlamentin ylähuoneeseen Karnatakan edustajana. Sitharaman on toiminut talous- ja yritysministerinä sekä kauppa- ja teollisuusministerinä. Syyskuussa 2017 hän aloitti puolustusministerinä Modin hallituksessa, jonka jälkeen hän palasi talousministeriksi.
Novruz Məmmədov

| Novruz Məmmədov |
| --- | --- |

Azerbaidžanin pääministeri
 21. huhtikuuta 2018 – 8. lokakuuta 2019  
Edeltäjä:  Artur Rasizadə
Seuraaja:  Əli Əsədov
Henkilötiedot
Syntynyt: 15. heinäkuuta 1947 (ikä 77)
Ammatti:  kielenkääntäjä
Tiedot
Puolue:  Uusi Azerbaidžan
Koulutus:  filologian tohtori
Aiheesta muualla
cabmin.gov.az
Novruz Məmmədov (s. 15. heinäkuuta 1947) on azerbaidžanilainen poliitikko, joka toimi maansa pääministerinä vuodesta 2018. Sitä ennen hänellä oli erilaisia tehtäviä maansa ulkoasiainhallinnossa.
Lokakuussa 2019 Məmmədov jätti eronpyyntönsä ilmoittamatta syytä, ja presidentti İlham Əliyev nimitti hänen tilalleen Əli Əsədovin.
Nienke Brinkman

| Mitalit | Mitalit | Mitalit |  |
| --- | --- | --- | --- |
|  Nienke Brinkman vuonna 2021. |  Nienke Brinkman vuonna 2021. |  Nienke Brinkman vuonna 2021. |  |
Maa:   Alankomaat
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | München 2022 | maraton |  |
Nienke Brinkman (s. 28. lokakuuta 1993) on alankomaalainen kestävyysjuoksija.
Brinkman sijoittui vuonna 2022 Rotterdamin maratonilla toiseksi Alankomaiden-ennätyksellä 2.22,51. Myöhemmin samana vuonna hän saavutti Münchenin EM-kilpailuissa maratonilla pronssia ajalla 2.28,52. Maaliskuussa 2023 hän juoksi Haagissa puolimaratonin ennätyksensä 1.07,44. Huhtikuussa 2023 hän sijoittui Bostonin maratonilla 15:nneksi ajalla 2.24,58.
Nousee huiviin

| ”Nousee huiviin” Teuvo Loman |
| --- | --- | --- |

Studioalbumin tiedot
 Julkaistu: 1. kesäkuuta 2009
 Tuottaja(t): Kim Reiter, Jorma "Hämis" Hämäläinen, Teuvo Loman
 Tyylilaji: pop, disko, iskelmä
 Kesto: 03.04
 Levy-yhtiö: IVK Music Finland Ltd
Teuvo Lomanin muut studioalbumit
| ”Kari” 2007 | ”Nousee huiviin” 2009 | ”Slipping into Leather” 2010 |
Nousee huiviin on Teuvo Lomanin single, joka julkaistiin 1. kesäkuuta 2009.
Kappaleen Nousee huiviin on säveltänyt ja sanoittanut Antti Loberg ja Kim Reiter ja sen on ovat tuottaneet Kim Reiter ja Jorma "Hämis" Hämäläinen, sekä Teuvo Loman.
Kokoonpano

Teuvo Loman – laulu
Teemu Vehkala – rummut, koskettimet, perkussiot, sovitus
Juha "Aittis" Aitakangas – kitarat
Harri Rantanen – basso
Niko Laurenne – taustalaulu
Kim Reiter – taustalulu
Jokke Seppälä – taustalaulu